pawa ngang kagalakang lahat; sampu ni pecson ay nakalimot sa kaniyang pagka di mapaniwalain sa mabubuting balita dahil sa namamalas na si pepay ay nakangiting ipinakikita ang isang sulat; si sandoval at si makaraig ay kapuwa nagdudulutan ng maligayang bati, si isagani lamang ang natitirang malamig at bahagya nang mangiti. ano ang nangyari sa binata? nang pumasok si isagani sa dulaan ay nakita si paulita sa isang palko at kinakausap ni juanito pelaez. siyay namutlat sinapantahang siyay nagkamali. ngunit hindi, sadyang ang binibini ang naroroon na bumabati sa kaniya ng isang masarap na ngiti samantalang ang magagandang matay waring humihinging tawad at nangangakong isasaysay ang sanhi noon. sadya ngang silang dalaway nagkasundo na si isagani muna ang papasok upang tingnan kung sa palabas ay walang anomang hindi nararapat mapanood ng isang binibini, at saka ngayon ay natagpuan doon na kasama pa naman ng kaniyang kaagaw.